Eddie Irvine

L'Eddie Irvine (Newtownards, el 10 de nuvember del 1965), l'è un pilota de Formula 1 britanich, che l'ha gemò desmetüü de corr. L'ha curüü des agn in de la Formula 1, dal 1993 al 2002.

 Cariera 
L'Irvine el cumincia a corr cun la Jordan in del Gran Premi del Giapùn 1993, el penültem de la stagion. Nel prem Gran Premi de la stagion 1994, in Brasil, el causa un brütisem incident cunt el Jos Verstappen e 'l vè squalificaa per tri gar. Nei tri stagion a la Jordan el britanich el se ritira de spess, ma el fà anca 17 punti e un podi (3°) nel Gran Premi de Monaco del 1995. L'ann dopu el va a la Ferrari cunt el Michael Schumacher. Nel 1999 el tudesch el se fà mal in del Gran Premi de Gran Bretagna e inscè l'irlandes el rüva a l'ültima gara cun quater punti de vantaggio sö Mika Häkkinen, segund in del Mundial. El finlandes el vinc però la gara e Irvine, dumà terz, el perd el mundial per dü punti. L'ann dopu el lasa la Ferrari e 'l va a la Jaguar, che però l'è una machina mia tant cumpetitiva. El rüva amò dü volt in söl podi, in del Gran Premi de Monaco 2001 (3°) e in del Gran Premi d'Italia 2002 (3°). A la fin del 2002 el se ritira.

Categoria:Pilota de Formula 1 ingles
Categoria:Nassud in del Regn Unid